Χαρακτήρες του Εκτεταμένου Σύμπαντος της DC

[μικρογραφία|Η [Λεγεώνα της Δικαιοσύνης στο *[[Zack Snyder's Justice League]]* από τα αριστερά προς τα δεξιά: Cyborg, The Flash, Batman, Superman, Wonder Woman και Aquaman.]]
Το Εκτεταμένο Σύμπαν της DC (Αγγλικά: *DC Extended Universe*, Συντομογραφία: *DCEU*) είναι ένα αμερικανικό franchise και κοινό κινηματογραφικό σύμπαν που επικεντρώνεται σε μια σειρά από υπερηρωικές ταινίες, που διανέμονται από την Warner Bros. Pictures και βασίζονται σε χαρακτήρες που εμφανίζονται σε αμερικανικά βιβλία κόμικς από την DC Comics. Το κοινό σύμπαν, όπως και το πρωτότυπο σύμπαν της DC σε κόμικς και τηλεοπτικά προγράμματα, δημιουργήθηκε με τη διέλευση κοινών χαρακτήρων, ηθοποιών, τοποθεσιών και ιστοριών στις ταινίες του franchise. Οι ταινίες ξεκίνησαν να κυκλοφορούν το 2013 και σταμάτησαν το 2023, μετά από 15 ταινίες. Bασικοί χαρακτήρες που πρωταγωνιστούν στο εκτεταμένο σύμπαν της DC είναι ο Superman, o Batman, η Wonder Woman, o Aquaman, o Flash, o Cyborg, η Χάρλεϊ Κουίν, ο Shazam, ο Peacemaker, ο Black Adam και άλλοι.

## Βασικοί χαρακτήρες

### Καλ-Ελ / Κλαρκ Κεντ / Superman

Ο **Κλαρκ Κεντ** (τον υποδύεται ο Χένρι Κάβιλ), γεννημένος ως **Καλ-Ελ**, είναι ένας εξωγήινος από τον πλανήτη Κρύπτων, που στάλθηκε στην Γη από τους γονείς του, Τζορ-Ελ και Λάρα Λορ-Βαν, πριν ο πλανήτης τους καταστραφεί. Τον Μεγάλωσαν οι Τζόναθαν και Μάρθα Κεντ, στο Σμόλβιλ του Κάνσας. Ο ήλιος βελτιώνει τα κύτταρά του, αποκτώντας υπεράνθρωπες ικανότητες. Μετά τον θάνατο του Τζόναθαν, ο Κλαρκ ταξιδεύει σε όλο τον κόσμο προσπαθώντας να καταλάβει ποιος είναι, και ανακαλύπτει την πραγματική του ταυτότητα, αφού βρίσκει ένα Κρυπτωνιανό σκάφος. Με την βοήθεια του ολογράμματος του βιολογικού πατέρα του, μαθαίνει πως να χρησιμοποιεί τις δυνάμεις του, παίρνοντας το ψευδώνυμο **Superman**, με σκοπό να προστατεύει την Γη. Ο Superman τα βρίσκει με τον Batman, και τον εμπνέει να ξεκινήσει μια ομάδα μεταλλαγμένων για να σώσουν τον κόσμο από μεγάλες απειλές.

Ο Κάβιλ είναι ο πρώτος μη Αμερικανός ηθοποιός που υποδύεται τον Superman. Ο Ζακ Σνάιντερ στόχευε να κάνει τον Superman πιο ρεαλιστικό από τις άλλες του προσαρμογές.

### Μπρους Γουέιν / Batman

Ο **Μπρους Γουέιν** (τον υποδύεται ο Μπεν Άφλεκ) είναι ένας δισεκατομμυριούχος των Wayne Εnterprises, που είναι μυστικά ο **Batman**, με σκοπό να μειώσει την εγκληματικότητα στην Γκόθαμ Σίτυ, με έμπνευση τον θάνατο των γονιών του και της φοβίας του για τις νυχτερίδες. Ήταν Batman για 20 χρόνια πριν την Μάχη της Μητρόπολης, γίνοντας όλο και πιο βίαιος, κυρίως λόγω της δολοφονίας του θετού γιου του, Ντικ Γκρέισον. Ο Μπρους πολεμάει τον Superman, αφού είδε την Μάχη της Μητρόπολης, μιας επίθεσης από τους Κρυπτωνιανούς, με αποτέλεσμα την καταστροφή του Πύργου Γουέιν και τον θάνατο όλων των υπαλλήλων του που βρίσκονταν εκεί. Είναι αποφασισμένος να σκοτώσει τον Superman, αλλά αφού τα βρίσκουν, ο Batman με κίνητρο την θυσία του Superman ιδρύει την Λεγεώνα της Δικαιοσύνης.

Αυτός ο Batman είναι μεγαλύτερος ηλικιακά, με περισσότερη εμπειρία από τις προηγούμενες κινηματογραφικές μεταφορές του.
[μικρογραφία|253x253px|Η [Γκαλ Γκαντότ ως Wonder Woman στο *[[Batman v Superman: Η Αυγή της Δικαιοσύνης]]*]]

### Νταϊάνα Πρινς / Wonder Woman

Η **Νταϊάνα της Θεμυσκίρα** (την υποδύεται η Γκαλ Γκαντότ), με το ανθρώπινο όνομά της **Νταϊάνα Πρινς**, είναι μια αθάνατη Αμαζόνα πολεμίστρια από το κρυμμένο νησί της Θεμυσκίρα, η οποία είναι η κόρη της Ιππολύτης, της βασίλισσας των Αμαζόνων, και του Έλληνα Θεού, Δία, του βασιλιά των Ολύμπιων θεών. Αφού πάει στον κόσμο των Ανθρώπων με τον Στιβ Τρέβορ, η Νταϊάνα, προστατεύει την ανθρωπότητα, με το ψευδώνυμο **Wonder Woman**. 100 χρόνια αργότερα γίνεται μέλος της Λεγεώνας της Δικαιοσύνης για να σταματήσουν τις δυνάμεις του πλανήτη Απόκολιψ.

Παρόλο που είναι μέρος της βασικής "τριάδας" υπερηρώων της DC Comics μαζί με τον Batman και τον Superman δεν έκανε το κινηματογραφικό της ντεμπούτο μέχρι το 2016, στο *[[Batman v Superman: Η Αυγή της Δικαιοσύνης]]*. Είχαν προσφέρει στην Γκαντότ τον ρόλο της Φαόρα στο *[[Άνθρωπος από ατσάλι]]* (2013), αλλά το απέρριψε καθώς τότε ήταν έγκυος.[μικρογραφία|230x230εσ|Ο [Τζέισον Μομόα ως Aquaman στο *[[Batman v Superman: Η Αυγή της Δικαιοσύνης]]*|αριστερά]]

### Άρθουρ Κέρι / Aquaman

Ο **Άρθουρ Κέρι** (τον υποδύεται ο Τζέισον Μομόα) είναι ένας μεταλλαγμένος με θαλάσσιες υπερδυνάμεις, παίρνοντας το ψευδώνυμο **Aquaman**.Είναι ο γιος του Τόμας Κέρι, ενός κατόχου ενός φάρου και της Ατλάνα, της βασίλισσας της Ατλαντίδας. Έναν χρόνο αφού γίνεται μέλος της Λεγεώνας της Δικαιοσύνης και σταματά τον Steppenwolf, ο Άρθουρ γίνεται ο Βασιλιάς της Ατλαντίδας.

Ο σχεδιασμός του Aquaman άλλαξε πάρα πολύ για το DCEU, με μακριά μαλλιά και τατουάζ, σε αντίθεση με τις άλλες προσαρμογές του χαρακτήρα.[μικρογραφία|223x223εσ|Ο [Έζρα Μίλερ ως The Flash στο *[[Justice League]]*]]

### Μπάρι Άλεν / The Flash

Ο **Μπάρι Άλεν** (τον υποδύεται ο Έζρα Μίλερ) είναι ένας φοιτητής και μεταλλαγμένος με υπερταχύτητα. Αφού ο πατέρας του, Χένρι, κατηγορείται λανθασμένα για την δολοφονία της μητέρας του Μπάρι, Νόρα, ο Μπάρι προσπαθεί να αποδείξει την αθωότητά του, ενώ ταυτόχρονα δρα ως υπερήρωας. Ο Μπάρι γίνεται μέλος της Λεγεώνας της Δικαιοσύνης και μαζί τους πολεμά τις δυνάμεις του Απόκολιψ.
[μικρογραφία|204x204εσ|Ο Ρέι Φίσερ ως [Χαρακτήρες του Εκτεταμένου Σύμπαντος της DC#Βίκτορ Στόουν / Cyborg|Cyborg στο *[[Justice League]]*|αριστερά]]

### Βίκτορ Στόουν / Cyborg

Ο **Βίκτορ Στόουν** (τον υποδύεται ο Ρέι Φίσερ) είναι ένας πρώην παίκτης ράγκμπι ο οποίος τραυματίζεται σοβαρά σε ένα αυτοκινητιστικό δυστύχημα, στο οποίο σκοτώνεται η μητέρα του. Ο πατέρας του, Σάιλας, τον σώζει, μετατρέποντάς τον σε σάιμποργκ. Ο Βίκτορ γίνεται μέλος της Λεγεώνας της Δικαιοσύνης, ανακαλύπτοντας τις δυνατότητές του.

Η εξέλιξη του Cyborg ως χαρακτήρα στην κινηματογραφική έκδοση του *[[Justice League]]* (2017) μειώθηκε από τον αντικαταστάτη σκηνοθέτη του Ζακ Σνάιντερ, Τζος Γουίντον. Στην αρχική έκδοση της ταινίας, ο χαρακτήρας έχει περιγραφτεί ως η "καρδιά" της ταινίας.

### Μπίλι Μπάτσον / Shazam

Ο **Μπίλι Μπάτσον** (τον υποδύεται ο Άσερ Έιντζελ) είναι ένας έφηβος από την Φιλαδέλφεια, στο πρόγραμμα υιοθεσίας. Αφού τον εγκαταλείπει η μητέρα του σε ένα καρναβάλι όσο ήταν παιδί, ο Μπίλι παίρνει την φήμη του "προβληματικού παιδιού", δραπετεύοντας από τα θετά του σπίτια. Όταν γίνεται μέλος της οικογένειας Βαζκέζ, όσο γυρνάει από το σχολείο με τον σιδηρόδρομο, τον καλεί ο μάγος Shazam, ο οποίος του δίνει δυνάμεις καθώς πιστεύει πως είναι ο άξιος πρωταθλητής του.

Αφού αποκτά την ικανότητα να μετατραπεί σε έναν ενήλικα υπερήρωα (τον υποδύεται ο Ζάκαρι Λίβαϊ) φωνάζοντας "**Shazam**", ο Μπίλι πολεμά τον Δόκτωρ Σιβάνα, ο οποίος θέλει τις δυνάμεις του Μπίλι, αφού τον είχε απορρίψει ο μάγος όταν ήταν μικρός. Ο Μπίλι μοιράζεται τις δυνάμεις του με τα αδέλφια του, δημιουργώντας την "Οικογένεια Σαζάμ", νικώντας όλοι μαζί τον Σιβάνα. 
[μικρογραφία|277x277εσ|Η [Μάργκοτ Ρόμπι ως Χάρλεϊ Κουίν στο *[[Ομάδα Αυτοκτονίας (ταινία)|Ομάδα Αυτοκτονίας]]*]]

### Χαρλίν Κουίνζελ / Χάρλεϊ Κουίν

Η **Δρ. Χαρλίν Κουίνζελ** (την υποδύεται η Μάργκοτ Ρόμπι) είναι μια ανερχόμενη ψυχίατρος που δουλεύει με τον Τζόκερ, ερωτεύοντάς τον. Παίρνοντας το ψευδώνυμο **Χάρλεϊ Κουίν**, αυτή και ο Τζόκερ τρομοκρατούν την Γκόθαμ Σίτυ, μέχρι που την συλλαμβάνει ο Batman. Η Αμάντα Γουόλερ επιλέγει αυτήν και άλλους εγκληματίες, δημιουργώντας την Task Force X, γνωστή και ως Ομάδα Αυτοκτονίας, πριν την σώσει ο Τζόκερ. Αφού χωρίζουν, η Χάρλεϊ Κουίν ξαναπαίρνει μέρος σε μια καινούρια αποστολή με μια νέα Ομάδα Αυτοκτονίας.

### Φλόιντ Λόουτον / Deadshot
Ο **Φλόιντ Λόουτον** (τον υποδύεται ο Γουίλ Σμιθ) με το ψευδώνυμο Deadshot, είναι ο " πιο καταζητούμενος δολοφόνος παγκοσμίως". Όσο βρίσκεται με την κόρη του, Ζόι, τον συλλαμβάνει ο Batman, και τον εκμεταλλεύεται η Αμάντα Γουόλερ για να γίνει μέλος της Ομάδας Αυτοκτονίας. Αφού η νικάνε την Enchantress, η Γουόλερ μειώνει 10 χρόνια από την καταδίκη του.

Στην αρχική εκδοχή του ''Ομάδα Αυτοκτονίας'', ο Deadshot θα γινόταν ζευγάρι με την Χάρλεϊ Κουίν. Ο Σμιθ δεν μπορούσε να επιστρέψει στο *The Suicide Squad*, με τον Ίντρις Έλμπα να υποδύεται τον Bloodsport, έναν παρόμοιο χαρακτήρα με τον Deadshot, αντί να τον αντικαταστήσει έτσι ώστε να μπορεί ο Σμιθ να επιστρέψει στον ρόλο του στο μέλλον.

### Ρόμπερτ Ντουμπόα / Bloodsport
Ο **Ρόμπερτ Ντουμπόα** (τον υποδύεται ο Ίντρις Έλμπα), με το ψευδώνυμο **Bloodsport**, είναι ένας μισθοφόρος, που αφού παραλίγο να σκοτώσει τον Superman με μια σφαίρα κρυπτωνίτη, ο Ντουμπόα γίνεται μέλος της Ομάδας Αυτοκτονίας, με σκοπό να καταστρέψουν το Project Starfish. 
[μικρογραφία|271x271εσ|Ο [Τζον Σίνα ως Peacemaker στο *[[The Suicide Squad]]*|αριστερά]]

### Κρίστοφερ Σμιθ / Peacemaker

Ο **Κρίστοφερ Σμιθ** (τον υποδύεται ο Τζον Σίνα), με το ψευδώνυμο **Peacemaker**, είναι ένας αδίστακτος μισθοφόρος ο οποίος γίνεται μέλος της Ομάδας Αυτοκτονίας. Ο Σμιθ δολοφονεί τον Ρικ Φλαγκ, και μετά προσπαθεί να δολοφονήσει και την Ratcatcher 2, αλλά τον σταματά ο Bloodsport, πυροβολώντας τον στον λαιμό. Ο Σμιθ επιβιώνει και η Αμάντα Γουόλερ τον κάνει μέλος του A.R.G.U.S..

Ο σκηνοθέτης του *The Suicide Squad* και δημιουργός του *[[Peacemaker (τηλεοπτική σειρά)|Peacemaker]]* Τζέιμς Γκαν είπε στον Σίνα να μην διαβάσει κανένα κόμικ και να φέρεται σαν μια αδίστακτη εκδοχή του Captain America.

### Τεθ-Άνταμ / Black Adam
Ο **Τεθ-Άνταμ** (τον υποδύεται ο Ντουέιν Τζόνσον) είναι ένας πρώην σκλάβος από την αρχαία πόλη Κάντακ από 5.000 χρόνια πριν. Ο γιος του, Χουρούτ, κρίνεται άξιος από τον μάγο Shazam, για να ελευθερώσει την χώρα, αλλά μεταφέρει τις δυνάμεις του στον πατέρα του για να του σώσει την ζωή του, με κόστος την δική του. Ο Άνταμ εξοργίζεται και καταστρέφει τον βασιλιά και όσους δούλευαν για αυτόν, αλλά λόγω των καταστροφών που προκάλεσε φυλακίζεται από τους μάγους. Στο παρόν, ο Άνταμ ελευθερώνεται, και βλέποντας ένα ακόμα υπό δικτατορία Κάντακ, προσπαθεί να το ελευθερώσει, ότι και αν χρειαστεί να κάνει. Η Αμάντα Γουόλερ τον κρίνει επικίνδυνο και στέλνει την Justice Society για να τον σταματήσουν. Αυτός μετά από μάχες τα βρίσκει μαζί τους και όλοι μαζί ελευθερώνουν το Κάντακ, με τον Άνταμ να παίρνει το ψευδώνυμο **Black Adam**.

Ο χαρακτήρας εμφανίστηκε αρχικά στο ''Shazam!'', με ένα ολόγραμμα που έμοιαζε με τον Τζόνσον. Ο Τζόνσον ήθελε τον Black Adam να πολεμήσει τον Shazam, τον Superman, και άλλα μέλη της Λεγεώνας της Δικαιοσύνης σε μελλοντικές ταινίες του DCEU.

### Χάιμε Ρέγιες / Blue Beetle

Ο **Χάιμε Ρέγιες** (τον υποδύεται ο Σόλο Μαριντουένια) είναι ένας ένας απόφοιτος κολεγίου από την Παλμέρα Σίτι που προσπάθησε να βοηθήσει να ξεπληρώσει τα χρέη της οικογένειάς του δουλεύοντας στην Kord Industries, αλλά κατά λάθος δέθηκε με την βιοτεχνολογική εξωγήινη Khaji-Da. Σε μια προσπάθεια να απαλλαγεί από το σκαθάρι, ο Ρέγιες συνεργάζεται με την Τζένι Κορντ και τον θείο του, Ρούντι Ρέγιες, για να το κάνουν, κυνηγημένοι από την Βικτόρια Κορντ και έρχονται σε σύγκρουση με τον Ιγκνάσιο Κάραπαξ. Μετά τον θάνατο του πατέρα του, Αλμπέρτο Ρέγιες, και τη σύλληψή του στο νησί Πάγκο, ο Ρέγιες ανέκτησε την εμπιστοσύνη του, αποδεχόμενος την Khaji-Da και πολεμώντας την Kord Industries για να σώσει την οικογένειά του. Αποδεχόμενος να γίνει υπερήρωας, ο Ρέγιες γίνεται ο **Blue Beetle**, ακολουθώντας την κληρονομιά του Τεντ Κορντ.

## Παραπομπές


## Εξωτερικοί σύνδεσμοι

* Χαρακτήρες του Εκτεταμένου Σύμπαντος της DC


Κατηγορία:Κινηματογραφικοί χαρακτήρες
Κατηγορία:Χαρακτήρες της DC Comics